Document ID: /roh_data/filtered/fineweb-2-filterrobots_roh.jsonl.gz/21619

La resistenza cunter il vaccinar è tenor l'Organisaziun mundiala da la sanadad WHO il pli grond privel per la sanadad. Ella impedescha il svilup dal cumbat cunter malsognas ch'ins pudess impedir cun virolar. Cunter quest privel vul l’organisaziun far dapli quest onn. Cun virolar pon ins mintg'onn impedir var 3 milliuns mortoris. Ulteriurs 1,5 milliuns pudessan vegnir tiers, sche dapli persunas vegnissan viroladas sin l'entir mund. Ils motivs da betg vulair virolar èn multifars: negligientscha, difficil access al vaccin u mancanza da confidenza.
Finamiras per il 2019
L'Organisaziun mundiala da la sanadad WHO ha fixà trais finamiras: mintgamai ina milliarda umans dapli che fin uss duain avair access ad in’assicuranza da malsauns, esser protegids meglier cunter epidemias ed en general viver en in meglier stadi da sanadad.
RR novitads 15:00